AirExplore

AirExplore, s. r. o. je slovenská letecká spoločnosť sídliaca v Bratislave na Krajnej 29, ktorá sa zaoberá ACMI prenájmom lietadiel iným leteckým spoločnostiam. Momentálne prevádzkuje šesť lietadiel. Spoločnosť má medzinárodný certifikát IOSA a ako jediná slovenská spoločnosť je aj členom medzinárodnej organizácie leteckých dopravcov AIR E. Letecký dopravca začne od 3. júla 2021 lietať aj pravidelné sezónne letecké spojenie medzi Košicami a Zadarom prevádzkované 1x týždenne, a prevádzkuje aj pravidelné letecké spojenie medzi Bratislavou a Štokholmom 1x za 2 týždne.

Flotila 
AirExplore prevádzkuje 8 Boeingov 737-800 (OM-FEX, OM-HEX, OM-IEX, OM-JEX, OM-KEX, OM-LEX, OM-MEX, OM-NEX,OM-EDA). Dňa 28. mája 2010 spoločnosti priletelo prvé lietadlo Boeingy 737-400 (OM-AEX). Dňa 19. apríla 2012 do flotily AirExplore pribudol ďalší Boeing 737-400 s imatrikulačnou značkou OM-CEX. Dňa 31. januára 2013 pribudol tretí Boeing 737-400 s imatrikulačnou značkou OM-DEX. a dňa 29. mája 2014 štvrtý Boeing 737-400 s imatrikulačnou značkou OM-EEX. Dňa 3. októbra na bratislavské letisko priletelo prvé lietadlo typu Boeing 737-800 (OM-GEX) a 18. januára 2015 druhé s registračnou značkou OM-FEX, ktoré AirExplore získalo na lízing od spoločnosti Aircastle a tretie OM-HEX začiatkom februára 2015. V júni 2016 pribudol do flotily spoločnosti štvrtý Boeing 737-800 s imatrikulačnou značkou OM-IEX. V máji 2017 pribudol do flotily piaty Boeing 737-800 s imatrikulačnou značkou OM-JEX. Koncom mája 2017 do flotily pribudol aj Boeing 737-800 s imatrikulačnou značkou OM-NAS, ktorý lieta pre španielskeho dopravcu AlbaStar, ten bol v novembri vrátený a OM-GEX bol vrátený lízingovej spoločnosti v septembri 2021. .

Incidenty a nehody 
 4. septembra 2010 došlo k incidentu, kedy motor číslo 1 lietadla Boeing 737-400 imatrikulačnej značky OM-AEX po pristátí letu AXE2090 z Verony na Kos zo 170 pasažiermi na palube začal horieť po zastavení na stojánke. Pasažieri boli evakuovaní pomocou sklzov. K žiadnym zraneniam nedošlo.Vyšetrovanie zistilo pochybenie u externej údržbovej organizácie. 

 24. júla 2012 sa lietadlo imatrikulačnej značky OM-AEX vykonávajúce let Monarch Airlines ZB-958 z Birminghamu na Palma de Mallorca nachádzalo v letovej hladine FL350 približne 140 NM severne od Limoges ked posádka iniciovala núdzové klesanie do letovej hladiny FL130. Lietadlo divertovalo do Limoges kde bezpečne pristálo. Po 3 hodinách na zemi lietadlo odletelo bez cestujúcich späť do Birminghamu v letovej hladine FL250. 

 1. marca 2015 bolo lietadlo imatrikulačnej značky OM-HEX po vykonaní prezentačného letu pre cestujúcich, ktorí sa obávajú lietania v okolí Birminghamu zasiahnuté bleskom približne 15 minút pred plánovaným pristátím. Poškodený bol winglet na pravom krídle.

 6. augusta 2015 lietadlo typu Boeing 737-400 vykonávajúce let pre spoločnosť Ryanair bolo nútené vrátiť sa späť na letisko v Bratislave z dôvodu poruchy signalizácie podvozku (len kontrolky v pilotnej kabíne). Lietadlo krúžilo približne hodinu v priestore letiska Bratislava z dôvodu spotrebovania paliva, následne bezpečne pristálo za asistencie pozemných záchranných zložiek.
19. júla 2020 na inauguračnom lete na trati Bratislava-Split počas stúpania do letovej hladiny kapitán lietadla a spoluvlastník spoločnosti Vladimír Nikolič posadil v kokpite lietadla svojho 9 ročného syna na kolená a fotografie zverejnil na sociálnych sieťach.

Lietadlá používané v minulosti 
V minulosti malo AirExplore vo flotile aj jeden Boeing 737-300 s imatrikuláciou OM-BEX, ten však bol v decembri roku 2013 vrátený lízingovej spoločnosti. Boeing 737-400 s imatrikuláciou OM-AEX bol v marci 2015 predaný španielskej spoločnosti AlbaStar a Boeing 737-400 (OM-CEX) bol vrátený lízingovej spoločnosti začiatkom októbra 2015 a lieta v Kanade pre First Air. OM-EEX odletel z bratislavského letiska 2. januára 2017, následne bol prestavený na cargo verziu. OM-DEX bol 01. novembra 2017 vyradený z flotily a následne prestavený na cargo verziu.  Boeing 737-800 s imatrikuláciou OM-NAS bol v decembri 2017 predaný španielskej spoločnosti AlbaStar a OM-GEX vrátený lízingovej spoločnosti v septembri 2021.

Iné projekty

Referencie

Zdroj 
 Oficiálna stránka spoločnosti AirExplore

Externé odkazy 

 Slovenské lietadlo museli pre požiar evakuovať
 Článok o ďalšom rozvoji spoločnosti 27. 4. 2011 

Letecké spoločnosti Slovenska
Podniky založené v 2008